EkBass/fiwiki-20250220-pages-articles huggingface dataset:
Hämäläis-Osakunnan Laulajat

Hämäläis-Osakunnan Laulajat, HOL, on vuonna 1929 perustettu Suomen vanhin akateeminen sekakuoro. Kuoro esittää musiikkia laidasta laitaan ottaen vaikutteita eri aikakausista ja tyylilajeista. Kuorossa on noin 45 laulajaa, joista suurin osa on Helsingin yliopiston opiskelijoita. HOL on musiikillinen koti myös monelle ulkomaalaiselle opiskelijalle. Viime vuosina HOL on kantaesittänyt ahkerasti nimikkosäveltäjiensä Alex Freemanin ja Matthew Whittallin sekakuoroteoksia. Kuoro esiintyy säännöllisesti niin Helsingissä, Hämeessä kuin ulkomaillakin. Syksystä 2000 lähtien kuoroa on johtanut Esko Kallio. 80-vuotisjuhlavuonnaan 2009 HOL julkaisi kuudennen äänilevynsä "Lehdellä - Among the Leaves", joka koostuu pääosin tuoreen kuoromusiikin ensiäänityksistä. Säveltäjinä levyllä ovat Jarmo Parviainen (1928–1994), Juho Miettinen (s. 1978), Alex Freeman (s. 1972) ja Matthew Whittall (s. 1975). "Lehdellä" valittiin Vuoden kuorolevyksi 2009 ja oli ehdolla Emma-palkinnon saajaksi sarjassa Klassinen albumi. HOL:n tuorein äänilevy on toteutettu yhteistyössä Helsingin kaupunginmuseon kanssa. "Ajan aallot – sekakuoromusiikkia romantiikan ajan Helsingistä" sisältää unohtunutta varhaista suomalaista sekakuoromusiikkia Fredrik Paciuksen lauluista 1840-luvulta Oskar Merikannon kuoroteoksiin 1900-luvun alkuvuosilta. Vuoden 2009 Tampereen Sävel -kuorokatselmuksessa Hämäläis-Osakunnan Laulajat sai korkeimman mahdollisen arvostelun eli kolme kultaleimaa. == Lähteet == ==Katso myös== *Hämäläis-Osakunta ==Aiheesta muualla== *HOL:n kotisivut *HOL:n Facebook-sivu *Sulasol-lehden artikkeli Ajan aallot -levystä Luokka:Suomalaiset sekakuorot Luokka:Helsingin yliopisto Luokka:Helsingin musiikki
Charles Henri Frédéric Dumont de Sainte-Croix

Charles Henri Frédéric Dumont de Sainte-Croix (27. huhtikuuta 1758 Oisemont Ranska – 8. tammikuuta 1830 PariisiZoonomen) oli ranskalainen lintutieteilijä. Hänen isänsä oli Jean Charles Nicoles Dumont de Sainte-Croix (k. 1798). Hän oli juristi ja toimi Pariisissa asianajajana ennen kuin hänestä tuli oikeusministeri. Vuosina 1804–1830 hän laati lintutieteellisiä kirjoituksia Dictionnaire des sciences naturelles'iin, jota toimitti Frédéric Cuvier (1773–1838). Hän oli René-Primevère Lessonin (1794–1849) appi. Dumont tutki kolibreja (Trochilidae) ja nimesi ainakin sahanokkakolibrin (Ramphodon naevius). Hän nimesi myös australianisojalan (Megapodius reinwardt). Hänen kunniakseen on nimetty kultanaamamaina (Mino dumontii).BirdLife Suomi ==Teoksia== * A Paris, an IIIe de la République Française, une et indivisible (1795). * Dictionnaire forestier (1803). Garnery, Pariisi. ==Lähteet== Luokka:Ranskalaiset ornitologit Luokka:Vuonna 1758 syntyneet Luokka:Vuonna 1830 kuolleet
Ahimelek

Ahimelek (, ) tarkoittaa hepreaksi veljeni on kuningas; kuninkaan veli. == Raamatussa == #Ahitubin poika, ylipappi. Daavidin käskystä hän Noobissa antoi tälle näkyleivät, kun tämä miehineen oli Saulia paossa. Goljatin miekankin hän antoi Daavidille. Tämän vuoksi edomilainen Dooeg Gibessa tappoi hänet ja 85 pappia ilmiannettuaan heidät ensin kuningas Saulille. Tämän tapahtuessa Ahimelekin poika Abjatar edusti isäänsä Noobin pappien päämiehenä. #Ebjatarin poika, Ahimelek I:n pojanpoika, Iitamarin suvun merkittävin pappi Daavidin aikana. #Daavidin sotajoukon heettiläisiä hänen maanpakolaisuutensa aikana. == Aiheesta muualla == * Ahimelek suomenkielisessä Raamatussa 1933 Luokka:Vanhan testamentin henkilöt
Bing Bang (Time to Dance)

”Bing Bang (Time to Dance)” on singleversio lastenohjelman Lazy Town kappaleesta ”Bing Bang”. Alkuperäinen versio laulusta nähtiin jokaisen Lazy Town -jakson lopussa, Stephanien (Julianna Rose Mauriello) laulamana. Single julkaistiin Isossa-Britanniassa 27. lokakuuta 2007 digitaalisena tallenteena ja CD-levynä viikko sen jälkeen. 10\. joulukuuta se oli neljäntenä Britannian singlelistalla. == Kappaleet == # Bing Bang (Time to Dance) # Bing Bang (Christmas) # LazyTown Megamix # I Love Christmas # Bing Bang (Time to Dance) (Video) Luokka:Vuoden 2006 kappaleet Luokka:Lazy Town
Römerberg

Römerberg on keskiaikainen raatihuoneentori ja vanhankaupungin keskus Frankfurt am Mainissa. Se sijaitsee noin 200 metriä itään kaupungin tuomiokirkosta. Aluetta on asutettu neoliittiselta kaudelta lähtien. Roomalaisella ajalla se oli sotilaallisesa käytössä ja varhaiskeskiajalla siellä sijaitsi merovinkinen kuninkaankartano. Römerbergin itäistä osaa kutsutaan myös nimellä Samstagsberg. == Rakennukset == Römerbergin historiallinen rakennuskanta tuhoutui vuonna 1944 Ison-Britannian ilmavoimien ilmapommituksissa. Nykyiset rakennukset alueella on jälleenrakennettu enemmän tai vähemmän alkuperäisilmettä kunnioittaen. Aukion länsilaidalla sijaitsee Frankfurtin historiallinen raatihuone, Römer. Eteläistä laitaa hallitsee varhaisgoottilainen kirkko Alte Nikolaikirche ja Frankfurtin historiallisen museon moderni sisäänkäyntirakennus. Itälaidan rakennukset on rakennettu vuosina 1981–1984 historiallisten esikuvien mukaan. Aukiolla sijaitsee myös Gerechtigkeitsbrunnen, oikeudenmukaisuuden lähde, jota koristaa roomalaisen mytologian oikeuden jumalatar Justitia. Luokka:Saksan aukiot Luokka:Frankfurt am Mainin rakennukset ja rakennelmat Luokka:Frankfurt am Mainin historia
Jan & Kjeld

Jan & Kjeld on tanskalainen lauluduo jonka tunnetuimpia menestyskappaleita oli Banjo boy vuonna 1960 jonka myös Eero ja Jussi & The Boys lauloivat suomeksi. Heidän soittiminaan oli banjot. ==Kokoonpano== * Kjeld Wennick (s. 3. helmikuuta 1944 Gränna Ruotsi) * Jan Wennick (s. 27. heinäkuuta 1946 Kööpenhamina Tanska) ==Diskografia== * * * ==Filmografia== * Kein Mann zum Heiraten (1959) * Marina (1960) * Gauner-Serenade (1960) * O sole mio (1960) * Wir wollen niemals auseinander gehen (1960) * Ramona (1961) * Schlager-Revue (1962) Luokka:Tanskalaiset yhtyeet Luokka:Tanskalaiset duot
LazyTown – The Album

LazyTown – The Album on soundtrackalbumi, joka sisältää kappaleita yhdysvaltalais-islantilaisesta lastenohjelmasta Lazy Townista. Se julkaistiin Yhdysvalloissa 16. elokuuta 2005 ja Isossa-Britanniassa 6. marraskuuta 2006. == Singlet == ”Bing Bang (Time to Dance)” julkaistiin Isossa-Britanniassa 27. marraskuuta 2006 digitaalisena tallenteena ja CD-levynä viikkoa myöhemmin 4. joulukuuta 2006. == Kappaleet == === Yhdysvaltalainen versio === # ”Welcome to LazyTown” # ”There’s Always a Way” # ”Teamwork” # ”Spooky Song” # ”Step by Step” # ”Twenty Times Time” # ”Take a Vacation” # ”Wake Up” # ”Playtime” # ”You’re a Pirate” # ”Woof Woof Woof” # ”Cooking by the Book” # ”Lazy Scouts” # ”Go for It” # ”Energy” # ”Bing Bang” (Adam Maranon uudelleenmiksaus) === Ison- Britannian standardipainos === # ”Welcome to LazyTown” # ”No One is Lazy in LazyTown” # ”Galaxy” # ”Gizmo Guy” # ”Lazy Scouts” # ”Step by Step” # ”Have You Ever” # ”Always a Way” # ”Energy” # ”Spooky Song” # ”Cooking by the Book” # ”Man on a Mission” # ”Teamwork” # ”Master of Disguise” # ”You are a Pirate” # ”Good Stuff” # ”Playtime” # ”Wake Up” # ”Twenty Times Time” # ”Bing Bang” === Ison-Britannian erikoispainos === ==== CD ==== # ”Welcome to LazyTown” # ”No One is Lazy in LazyTown” # ”Galaxy” # ”Gizmo Guy” # ”Lazy Scouts” # ”Step by Step” # ”Have You Ever” # ”Always a Way” # ”Energy” # ”Spooky Song” # ”Cooking by the Book” # ”Man on a Mission” # ”Teamwork” # ”Master of Disguise” # ”You are a Pirate” # ”Good Stuff” # ”Playtime” # ”Wake Up” # ”Twenty Times Time” # ”Bing Bang” # ”Welcome to LazyTown” (Karaoke) # ”No One is Lazy in LazyTown” (Karaoke) # ”Galaxy” (Karaoke) # ”Gizmo Guy” (Karaoke) # ”Lazy Scouts” (Karaoke) # ”Step by Step” (Karaoke) # ”Have You Ever” (Karaoke) # ”Always a Way” (Karaoke) # ”Energy” (Karaoke) # ”Spooky Song” (Karaoke) # ”Cooking by the Book” (Karaoke) # ”Man on a Mission” (Karaoke) # ”Teamwork” (Karaoke) # ”Master of Disguise” (Karaoke) # ”You are a Pirate” (Karaoke) # ”Good Stuff” (Karaoke) # ”Playtime” (Karaoke) # ”Wake Up” (Karaoke) # ”Twenty Times Time” (Karaoke) # ”Bing Bang” (Karaoke) # Bonus Track - ”I Love Christmas” ==== DVD ==== # ”No One is Lazy in LazyTown” # ”Step by Step” # ”You are a Pirate” # ”Teamwork” # ”Lazy Scouts” # ”Always a Way” # ”Energy” # ”Cooking by the Book” # ”Bing Bang” # ”Bing Bang Rock” (Exclusive) DVD:llä on myös Sportacus-peli. Luokka:Lazy Town Luokka:Vuoden 2005 soundtrackit
Pumpernikkeli

Pumpernikkeli voi tarkoittaa seuraavia:pumpernikkeli, Kielitoimiston sanakirja Haettu 29.7.2021 * sokerivesikuorrutettu, inkiväärillä maustettu piparkakkua muistuttava pikkuleipä * Pumpernickel, saksalainen rouheinen ruisleipä ==Lähteet==
Lintutyttö ja mies joka seurasi aurinkoa

Lintutyttö ja mies joka seurasi aurinkoa (, 1996) on Velma Wallisin kirjaama Alaskan athabasca-intiaanien legenda. Kirja kertoo Daagoosta ja Lintutytöstä, jotka tapaavat. Lintutyttö on itsenäinen nuori nainen, joka ei halua ryhtyä vaimoksi, vaikka hänen perheensä pakottaa. Kirja on ilmestynyt suomeksi Liken kustantamana vuonna 1998. == Lähteet == * Luokka:Vuoden 1996 kirjat Luokka:Yhdysvaltalaiset fantasiaromaanit
Hans von Berlepsch

Hans Hermann Carl Ludwig von Berlepsch (29. heinäkuuta 1850 Fahrenbach – 27. helmikuuta 1915 Witzenhausen) oli saksalainen lintutieteilijä ja kreivi. Hansin isä täytti lintuja ja opetti pojalleen tämän taidon. Hans teki itselleen pienen täytettyjen lintujen kokoelman. 1870-luvulla hän joutui sotaan ja hänestä tuli husaari ja myöhemmin luutnantti. Berlepsch opiskeli eläintiedettä Hallen, Leipzigin ja Zürichin yliopistoissa. Opintojen päätyttyä hänen isänsä kustansi hänelle loman Englannissa. 31-vuotiaana hän avioitui ja sai useita lapsia. Isänsä kuoltua hän peri suvun linnan Schloß Berlepschin Witzenhausenin lähistöllä. Hän käytti perintöään tukemalla lintujen keräilijöitä Etelä-Amerikassa, mukaan lukien Jan Kalinowski ja Hermann von Ihering. Hänen yli 55 000 linnun kokoelmansa myytiin Senckenbergin luontomuseoon Frankfurt am Mainissa hänen kuolemansa jälkeen. Berlepsch tutki muun muassa kolibreja. Hän nimesi 300 uutta lintulajia tai alalajia. Hänen kunniakseen on nimetty nokitinami (Crypturellus berlepschi), kuparitöpökolibri (Chaetocercus berlepschi), töpömuura (Myrmeciza berlepschi), harlekiinimuura (Rhegmatorhina berlepschi), amazonianpalloluura (Hylopezus berlepschi), metsäkanastero (Asthenes berlepschi), ruskoselkäkanastero (Thripophaga berlepschi), palmuorneero (Berlepschia rikeri) ja punavyötangara (Dacnis berlepschi). Berlepschin tutkimusten perusteella kehitettiin maljamainen linnunpönttömalli Berlepscher Nisthöhle, jonka pohjassa on pieni reikä. Aukko vastaa lahoa puunydintä, josta kosteus valui pois. == Lähteet == * Elämäkerta (englanniksi) === Viitteet === Luokka:Saksalaiset ornitologit Luokka:Vuonna 1850 syntyneet Luokka:Vuonna 1915 kuolleet
Swatch Group

Swatch Group on sveitsiläinen yritys. Se on maailman suurin kellovalmistaja, jonka liikevaihto on noin 9 mrd. Sfr . Yritys syntyi vuonna 1983, kun kaksi sveitsiläistä kellovalmistajaa, ASUAG ja SSIH, yhdistyivät. Yrityksen nimeksi tuli SMH Swiss Corporation for Microelectronics and Watchmaking Industries Ltd. Nykyisen nimensä se otti käyttöön vuonna 1998. ==Merkit== Swatch Groupiin kuuluvat seuraavat kellomerkit: *Blancpain (Sveitsi) *Breguet (Sveitsi) *Calvin Klein *Certina (Sveitsi) *Endura *Flik Flak (Sveitsi) *Hamilton (Yhdysvallat) *Glashütte Original (Saksa) *Jaquet Droz (Sveitsi) *Léon Hatot *Longines (Sveitsi) *Mido (Sveitsi) *Omega SA (Sveitsi) *Pierre Bal-main *Rado (Sveitsi) *Swatch (Sveitsi) *Tissot (Sveitsi) *Union Glashütte (Saksa). == Katso myös == * Luettelo Sveitsin pörssissä noteeratuista yhtiöistä == Lähteet == *Swatchin virallinen sivusto === Viitteet === *
Töpömuura

Töpömuura (Sipia berlepschi) on eteläamerikkalainen varpuslintu. Laji on saanut tieteellisen nimensä saksalaisen lintutieteilijä Hans von Berlepschin kunniaksi. Töpömuura luettiin aikaisemmin sukuun Myrmeciza. == Koko ja ulkonäkö == Töpömuuralla on lyhyt pyrstö, josta se on saanut suomenkielisen nimensä alkuosan. == Esiintyminen == Töpömuura elää Kolumbiassa ja Ecuadorissa. Lajin elinalueen laajuus on noin 56 000 neliökilometriä ja sen kanta on elinvoimainen. == Elinympäristö == Alavien maiden sademetsät. == Ravinto == Töpömuura syö muurahaisia (mistä se on saanut suomenkielisen nimensä loppuosan). == Lähteet == Luokka:Puumuurat
TaleSpin (videopeli)

TaleSpin on Capcomin vuonna julkaisema ammuntapeli Nintendo Entertainment System-konsolille. Peli perustuu Disneyn piirrossarjaan Pilipalipilotit. Samanniminen peli on julkaistu myös Game Boy, Sega Mega Drive, Sega Game Gear ja PC Engine-pelikonsoleille, joissa on jotakin erilaista muiden konsoleiden peleihin verrattuna. Huhtikuussa 2017 pelin NES-versio julkaistiin Microsoft Windowsille, PlayStation 4:lle ja Xbox Onelle osana The Disney Afternoon Collection -kokoelmaa. == Juoni == Baloo-karhu hakee asiakkaiden lastia lentokoneellaan Ilmarilla. Ongelmia matkan aikana tuottaa Rosvo-Rudolf Don Karnage ilmapiraattijoukkoineen, jotka yrittävät estää Baloota toimittamasta sitä perille. ==Lähteet== == Aiheesta muualla == * Luokka:Ampumapelit Luokka:Disney-videopelit Luokka:Nintendo Entertainment System -pelit Luokka:Game Boy -pelit Luokka:Sega Mega Drive -pelit Luokka:Sega Game Gear -pelit Luokka:PC Engine -pelit Luokka:Vuoden 1991 videopelit
Paulie

Paulie (tunnetaan myös nimellä Paulie – Puhuva papukaija) on yhdysvaltalainen elokuva vuodelta 1998. Se kertoo papukaijasta, joka osaa puhua enemmän kuin olisi välttämättä tarpeen. Puhekyky johdattaa Paulien moniin hankaluuksiin, mutta tämä myös selviää kommelluksista puheen keinoin. == Juoni == Elokuva alkaa, kun venäläinen Misha Vilyenkov (Tony Shalhoub) pääsee U.S.A.:ssa töihin tutkimuslaitokseen siivoojaksi ja kuulee laulua kellarista. Hän huomaa, että kellarissa surkeassa häkissä on pieni papukaija. Misha ystävystyy Paulie- papukaijan kanssa, ja Paulie alkaa kertoa tarinaa elämästään ja miten päätyi kurjaan häkkiin pimeään kellariin. Paulien tarina alkaa, kun tämä saapuu Alweatherien perheeseen, jossa linnun omistajaksi tulee pieni Marie-tyttö (Hallie Kate Eisenberg). Mariella on paha änkytysongelma, mutta Paulien avulla tyttö opettelee puhumaan kunnolla. Äidin ja isän mielestä Paulien puhe on Marien mielikuvituksen tuotetta, ja linnusta luovutaan. Monien eri henkilöiden ja kommelluksien kautta Paulie päätyi tutkimuslaitokseen jossa se lopuksi hylättiin kellarin pimeyteen. Misha vapauttaa Paulien häkistä ja lähtee tämän kanssa etsimään Paulien rakkauden kohdetta: Marie-tyttöstä. Luokka:Yhdysvaltalaiset perhe-elokuvat Luokka:Elokuvat linnuista Luokka:DreamWorksin elokuvat Luokka:Vuoden 1998 yhdysvaltalaiset elokuvat
Hellcity 13 (albumi)

Hellcity 13 on Hellcity 13 -yhtyeen debyyttialbumi vuodelta 2007. ==Kappaleet== # # # # # # # # # # == Arvostelut == * Desibeli.net: Desibeli.net: Levyarvio * Imperiumi: 8-/10 * Soundi: Soundi: Levyarvio == Lähteet == Luokka:Vuoden 2007 esikoisalbumit Luokka:Suomalaiset hard rock -albumit
Amazonianamatsoni

Amazonianamatsoni (Amazona ochrocephala) on amatsonien sukuun kuuluva papukaija. Sen entinen ja myös lintuharrastajien piirissä käytetty, ulkonäköä kuvaava nimi on keltaotsa-amatsoni. Joidenkin lähteiden mukaan sitä pidetään keltapääamatsonin ja keltaniska-amatsonin nimilajina, jolloin aiemmin mainitut lasketaan sen alalajeiksi tai "alalajiryhmiksi". == Koko ja ulkonäkö == Amazonianamatsoni on suurimmaksi osaksi vihreä, keskikokoinen papukaija. Sillä on muiden amatsonien tapaan lyhyt pyrstö ja vahva nokka. Pään väritys linnulla on yksinkertainen: vihreän höyhenyksen seassa on otsan kohdalla yksilöllinen läikkä keltaista höyhenystä. Silmänympärykset ovat kaljut ja valkoiset. Nokan väri vaihtelee alalajin mukaan musta-oranssi kirjavasta luun väriseen. == Lemmikkinä == Suomessa amazonianamatsoni on yksi yleisimmistä lemmikkiamatsoneista. Amazonianamatsonin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Amazonianamatsoni oppii muidenkin amatsonien tapaan yleensä kohtalaisen hyvin puhumaan ja matkimaan ääniä, mutta puhekyvyn ei tulisi koskaan olla pääsyy lemmikkilinnun hankkimiselle. Lajia pidetään jonkin verran aggressiivisuuteen taipuvaisena, jonka vuoksi sen koulutuksessa, käsittelyssä ja kehonkielen lukemisessa on oltava tarkkana heti alusta saakka. Positiiviset, lintulähtöiset ja vapaaehtoisuuteen perustuvat koulutus- ja käsittelytavat ennaltaehkäisevät käytösongelmia. Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset. == Lähteet == Luokka:Amatsonit
Ylä-Urpala

Ylä-Urpala eli Torfjanovka () on maaseututaajama Venäjällä Suomen rajan tuntumassa, Leningradin alueen Viipurin piirin Tienhaaran kunnassa. Asukasluku on noin 300 (2008). Ylä-Urpalassa sijaitsee Helsingin ja Pietarin välisen E18-tien rajanylityspaikan Venäjän puoleinen raja-asema, noin 3 km Suomen Vaalimaan raja-asemasta ja 2 km valtakunnanrajasta itään. Vaalimaan–Ylä- Urpalan rajanylityspaikka on vilkkain Suomen ja Venäjän välisistä rajanylityspaikoista. ==Ylä-Urpala Suomessa== Ylä-Urpala oli yksi Suomen Virolahden kunnan kylistä, jotka talvi- ja jatkosodan jälkeen jäivät Neuvostoliitolle luovutetulle alueelle. Kuvanveistäjä Johannes Takanen syntyi kylässä vuonna 1849. Kylän entiset asukkaat ovat perustaneet Ylä-Urpala seura ry:n. Luokka:Virolahden luovutetut kylät Luokka:Tienhaara
Tvertsa

Tvertsa () on Volgan sivujoki, joka sijaitsee Venäjällä Tverin alueella. Joki yhtyy Volgaan Tverin keskustassa. Joen pituus on 188 kilometriä, ja sen valuma-alueen laajuus on 6 510 km². Keskimääräinen virtaama on 60 m³/s. Joen varrella sijaitsevia kaupunkeja ovat Vyšni Volotšok ja Toržok ja muita suuria asutuskeskuksia Vydropužsk ja Tveretski. Tvertsan sivujokia ovat Osetšenka, Malaja Tigma, Bolšaja Tigma, Logovež, Malitsa, Kava, Šegra, Osuga ja Sominka. Osuga on sivujoista suurin. Tvertsan alkuperäiset alkulähteet, jotka sijaitsivat nykyisen Vyšni Volotšokin alueella, kuivatettiin ja alue käytettiin kaupunkirakentamiseen. Tvertsan yläjuoksun ja Tsna-joen yhdistää kanava. Joen rannoilla on röykkiöhautoja ja muita jäänteitä muinaisesta asutuksesta sekä viikinkien idäntiestä. Yläjuoksun jokilaaksot ovat leveitä, loivapiirteisiä ja soisia. Tulva-alueen leveys on enimmillään 180 metriä. Toržokin kaupungin alapuolella jokilaaksot ovat kapeampia, rantojen korkeus on enimmillään 20–25 metriä ja tulva-alue 80 metriä. Alajuoksulla jokivarren pinnanmuodot ovat vaihtelevampia ja jokiuoman leveys on 30–50 metriä, suvannoissa 80 metriä. Suvantojen syvyys on 1,5–4,5 metriä ja virtapaikkojen alle 0,5 metriä. Joen jäät lähtevät yleensä huhtikuun ensimmäisellä puoliskolla ja kevättulva kestää 1–1,5 kuukautta. Joki jäätyy marraskuun lopussa. Tvertsa oli entisaikoina osa Vyšni Volotšokin vesitietä, joka johti Volgalta Ilmajärven kautta Novgorodiin ja edelleen Pietariin. Joen keskijuoksulla on Tigman majavansuojelualue. Jokea käytetään runsaasti kanoottiretkeilyyn. ==Lähteet== == Aiheesta muualla == * Viikinkien idäntien perinteen jatkaja * Austr í Görðum: tulkintoja viikinkiajalta Luokka:Tverin alueen joet Luokka:Volgan vesistö Luokka:Venäjän kanavat
Afrikankaija

Afrikankaija (Poicephalus meyeri) on noin 20 cm pitkä, lyhytpyrstöinen papukaija. Se on hillityn kirjava, pääväreinä harmaa, vihreä ja keltainen. Siivet ovat harmaat, mutta ranteissa, alulan kohdalla on keltaista. Vatsa on vihreä, josta se suomumaisin kuvioin muuttuu rinnan kohdalla harmaaksi. Pää on siis harmaa, ja otsassa tai päälaella on yksilöllinen määrä keltaista höyhenystä. Nokka afrikankaijoilla on musta, jalat tummanharmaat ja silmät ruskeanpunaiset. == Esiintyminen == Afrikankaijat elävät keskisessä päiväntasaajan Afrikassa, lännessä Kamerunista itään Sudaniin, Keniaan ja Tansaniaan, sekä etelässä Malawiin, Sambiaan ja Agolaan. Sen holotyypin kuvaili Philipp Jakob Cretzschmar Kurdufanista Sudanista 1827.IBC == Yleisyys lemmikkinä == Afrikankaija ei ole Suomessa järin yleinen lemmikki. Ruotsissa lintu on runsaasti yleisempi. == Lähteet == Luokka:Afrikankaijat
Chuck Connors

thumb|Chuck Connors Chuck Connors (10. huhtikuuta 1921 – 10. marraskuuta 1992) oli yhdysvaltalainen näyttelijä, baseballpelaaja ja koripalloilija. Hän syntyi Brooklynissä ja oli siitä harvinaislaatuinen urheilija, että pelasi uransa aikana sekä NBA:ssa että MLB:ssä. 1950-luvulta alkaen Connors menestyi myös elokuvissa ja televisiossa siinä määrin, että on sittemmin saanut tähden Hollywood Walk of Famella. Vuonna 1991 hänet kelpuutettiin Western Performers Hall of Fameen. Connors jatkoi näyttelemistä viimeisille vuosilleen saakka. Hän kuoli Los Angelesissa keuhkokuumeeseen saadessaan hoitoa keuhkosyöpään 10. marraskuuta 1992, jolloin hän oli 71 vuoden ikäinen. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Yhdysvaltalaiset koripalloilijat Luokka:Yhdysvaltalaiset baseballpelaajat Luokka:Amerikankanadalaiset Luokka:Vuonna 1921 syntyneet Luokka:Vuonna 1992 kuolleet
Ecuadorinaranen

Ecuadorinaranen (Forpus coelestis) on viherarasiin kuuluva papukaijalaji. Väriltään ecuadorinaranen on kirkkaanvihreä ja pituutta sille kertyy vaivaiset 12 cm. Nokka ja jalat ovat vaaleanpunertavat. Koiraan erottaa naaraasta sinisestä väristä siivissä ja silmän takana. Ecuadorinarasta tavataan Ecuadorissa ja Perussa subtrooppisissa tai kuivissa trooppisissa metsissä. Lintua pidetään yleisesti lemmikkinä. Se käyttää ravinnokseen eri kasvien siemeniä ja marjoja. Ecuadorinaranen on seurallinen ja viihtyy parvissa äännellen tirskuvin huudoin. Se munii vuoraamattomaan puunkoloon. == Lähteet == * Harrison C. & Greensmith A., Koko maailman linnut, Helsinki Media 1995, 416 s. Luokka:Viheraraset
Carl Erskine

Carl Daniel Erskine (13. joulukuuta 1926 – 16. huhtikuuta 2024) oli yhdysvaltalainen baseballpelaaja. Hän pelasi koko Major League Baseball -uransa vuosina 1948–1959 Los Angeles Dodgersille (vuoteen 1958 Brooklyn Dodgers). Erskine oli syöttäjänä viidessä World Series -ottelussa, ja vuonna 1955 Dodgers voitti mestaruuden. Vuoden 1953 World Seriesissä hän teki ennätyksen ja aiheutti yhdessä ottelussa 14 paloa. Erskine oli kotoisin Andersonista, Indianan osavaltiosta. Hänen omaelämäkerrallinen novellikokoelmansa Carl Erskine's Tales from the Dodgers Dugout: Extra Innings julkaistiin vuonna 2004. == Lähteet == Luokka:Yhdysvaltalaiset baseballpelaajat Luokka:Vuonna 1926 syntyneet Luokka:Vuonna 2024 kuolleet
Susi Erdmann

Susi-Lisa Erdmann (s. 29. tammikuuta 1968 Blankenburg am Harz) on saksalainen entinen ohjas- ja rattikelkkailija. Hän keskittyi jälkimmäiseen vuodesta 1999. Erdmann voitti talviolympialaisissa kerran hopeaa (1994 ja kahdesti pronssia (1992, 2002). Hän menestyi lisäksi lajiensa maailman- ja Euroopan- mestaruuskilpailuissa ennen kuin ilmoitti lopettavansa aktiiviuransa marraskuussa 2007. Erdmann aloitti kelkkailuharrastuksen vuonna 1977. Hän kirjoitti ylioppilaaksi urheilulukiosta ja opiskeli sittemmin Leipzigin yliopistossa. Hän esiintyi helmikuussa 2004 Playboyn kuvissa. Luokka:Saksalaiset ohjaskelkkailijat Luokka:Saksalaiset rattikelkkailijat Luokka:Saksalaiset olympiamitalistit Luokka:Vuonna 1968 syntyneet Luokka:Elävät henkilöt
Toivo Hämeranta

Toivo Aleksis Hämeranta (s. Göhlstrand, 20. syyskuuta 1900 Tampere – 15. marraskuuta 1969 Turku) oli suomalainen näyttelijä, teatterinjohtaja sekä teatteri- ja elokuvaohjaaja. Hämeranta aloitti teatteriuransa Tampereen Työväenteatterissa Kosti Elon oppilaana, mutta eteni jo 23-vuotiaana Varkauden työväenteatterin johtajaksi. Sen jälkeen hän oli johtajana ja näyttelijänä Kotkassa, Viipurissa, Joensuussa ja Lahdessa, kunnes vuonna 1940 tuli johtajaksi Turun Työväenteatteriin. Hän luotsasi teatteria läpi sotavuosien aina teatterin tulipaloon 1945 saakka ja oli sen jälkeen keskeisesti mukana perustamassa Turun kaupunginteatteria, jonka apulaisjohtajana hän sitten toimi. Näyttelijänä Hämeranta tuli tunnetuksi suurista draamarooleista kuten Kullervo ja Linnankosken Ikuisen taistelun Kain, salonkikomediatehtävistä kuten Pygmalionin professori Higgins ja karaktäärirooleista kuten Perijättären isä. Hämeranta ohjasi kaksi elokuvaa ja näytteli neljässä elokuvassa, joista kaksi myös hänen ohjaamiaan. Hämeranta ehti elämänsä aikana olemaan kolmesti naimisissa; Impi Raevaaran kanssa vuosina 1922–1930, näyttelijä Kerttu Hämerannan kanssa vuosina 1930–1953 ja Mirja Manen kanssa vuodesta 1953 aina kuolemaansa 1969 saakka. Hän oli näyttelijä Irja Raninin isä ja Matti Raninin appiukko. Hämeranta palkittiin Pro Finlandia -mitalilla vuonna 1960. ==Filmografia (ohjaajana)== * Minä jätän sinut (1944) * Pajasta palatsiin (1946) ==Filmografia (näyttelijänä)== * Minä jätän sinut (1944) * Pajasta palatsiin (1946) * Ihmiset suviyössä (1948) * Saariston tyttö (1953) ==Lähteet== ==Aiheesta muualla== * * Luokka:Suomalaiset elokuvaohjaajat Luokka:Suomalaiset näyttelijät Luokka:Pro Finlandia -palkitut Luokka:Vuonna 1900 syntyneet Luokka:Vuonna 1969 kuolleet Luokka:Suomalaiset teatterinjohtajat
Ron Reed

Ronald Lee "Ron" Reed (s. 2. marraskuuta 1942) on yhdysvaltalainen urheilija. Hänet tunnetaan parhaiten baseballista, mutta hän on myös entinen ammattikoripalloilija. Reed pelasi Major League Baseballissa vuosina 1966–1984. Hänen joukkueitaan olivat Atlanta Braves (1966–1975), St. Louis Cardinals (1975), Philadelphia Phillies (1976–1983) ja Chicago White Sox (1984). Reed oli All-Star-pelaaja vuonna 1968. Reed pelasi National Basketball Associationissa Detroit Pistonsille vuosina 1965–1967. == Lähteet == Luokka:Yhdysvaltalaiset baseballpelaajat Luokka:Yhdysvaltalaiset koripalloilijat Luokka:Vuonna 1942 syntyneet Luokka:Elävät henkilöt
Valassaaret (albumi)

__NOTOC__ Valassaaret on suomalaisen Aknestik-yhtyeen toinen studioalbumi. Se julkaistiin 1. maaliskuuta 1993. == Kappaleet == # # # # # # # # # # # # # == Kokoonpano == === Yhtye === * Jukka Takalo – laulu, basso * Mikko Rautalin – rummut * Kai Latvalehto – kitara * Vesa Kupila – kitara === Vieralevat muusikot === * Niksu Nikula – basso (kappale 1), taustalaulu (kappale 3) * Mika Friman – moog-basso (kappale 1), kosketinsoitin (kappale 1), kosketinsoitin (kappaleet 7 ja 9) === Tuotanto === * Niksu Nikula – tuottaja, äänittäjä, miksaaja, masteroija * Janne Huotari – avustava äänittäjä * Petri – kansikuvan väritys * Juihari – design * Kari – layout * Jouni – valokuvat * Jursa – kansikuva == Aiheesta muualla == * Valassaaret discogs.com -sivustolla Luokka:Vuoden 1993 albumit Luokka:Aknestikin albumit
Onni (albumi)

__NOTOC__ Onni on suomalaisen Aknestik-yhtyeen kolmas studioalbumi. Se julkaistiin vuonna 1994. == Kappaleet == # # # # # # # # # # # # # # # # == Kokoonpano == * Jukka Takalo – laulu, basso * Kai Latvalehto – kitara * Vesa Kupila – kitara * Mikko Rautalin – rummut === Tuotanto === * Niksu Nikula – tuottaja, miksaaja * Janne Huotari – tuottaja, äänittäjä == Aiheesta muualla == * Onni discogs.com -sivustolla Luokka:Vuoden 1994 albumit Luokka:Aknestikin albumit
Säätiedotuksia merenkulkijoille

Säätiedotuksia merenkulkijoille on suomalaisen Aknestik-yhtyeen neljäs studioalbumi. Se julkaistiin vuonna 1996. == Kappaleet == # # # # # # # # # # # == Aiheesta muualla == * Säätiedotuksia merenkulkijoille discogs.com -sivustolla Luokka:Vuoden 1996 albumit Luokka:Aknestikin albumit
Aallonmurtaja (Aknestikin albumi)

__NOTOC__ Aallonmurtaja on suomalaisen Aknestik-yhtyeen viides studioalbumi. Se julkaistiin vuonna 1998. Levyllä on myös "Suomirokkia"-kappale, joka oli hitti. == Kappaleet == # # # # # # # # # # # == Aiheesta muualla == * Aallonmurtaja discogs.com -sivustolla Luokka:Vuoden 1998 albumit Luokka:Aknestikin albumit
Campobasso

Campobasso on Molisen hallintoalueen ja Campobasson maakunnan pääkaupunki Italiassa. Vuonna 2015 siellä asui lähes 50 000 asukasta. Siellä on Molisen yliopisto (Università degli Studi del Molise, UNIMOL) ja oma hiippakunnan istuin. ==Historia== Longobardit perustivat Campobasson kaupungin noin 900-luvulla. Ennen sitä alue oli tunnettu mäkilinnana, jonka avulla samnilaiset hallitsivat kauppareittejään. Asukkaat hylkäsivät mäellä sijaitsevan vanhankaupungin ja siirsivät kaupungin keskustan alas hedelmälliselle tasangolle vuonna 1732. Linnoitus vuodelta 1459 ja keskiaikaisen kaupungin muurin kuusi tornia ovat edelleen kukkulalla, samoin kuin kaksi romaaniseen tyyliin rakennettua kirkkoa. == Lähteet == == Aiheesta muualla == Luokka:Molisen kaupungit Luokka:Campobasson maakunnan kunnat
Tulevaisuus on myöhemmin

__NOTOC__ Tulevaisuus on myöhemmin on suomalaisen Aknestik-yhtyeen kuudes studioalbumi. Se julkaistiin 27. syyskuuta 1999 levymerkillä Poko Records. Albumi debytoi Suomen virallisen listan sijalla 22, ja putosi toisella listaviikollaan sijalle 39. == Kappaleet == Kaikki kappaleet säveltäneet Jukka Takalo ja Kai Latvalehto, sanoittanut Jukka Takalo sekä sovittaneet Aknestik ja Janne Huotari. # # # # # # # # # # # # == Kokoonpano == === Aknestik === * Jukka Takalo – laulu * Maako Härönen – basso * Mikko Rautalin – rummut * Kai Latvalehto – kitara * Vesa Kupila – kitara * O.L.Z.U. – kosketinsoitin === Vierailevat muusikot === * Max Savikangas – viulu (kappale 6) * Linnan Olli – taustalaulu === Tuotanto === * Janne Huotari – tuottaja, äänittäjä, miksaaja * Linnan Olli – äänittäjä (kappale 4) * Pauli Saastamoinen – masteroija * Carita Forsman – valokuvat * Lahtis-Kari – design == Arvostelut == * Soundi: Soundi: Levyarvio == Lähteet == == Aiheesta muualla == * Tulevaisuus on myöhemmin discogs.com -sivustolla Luokka:Vuoden 1999 albumit Luokka:Aknestikin albumit
Thunderstone (albumi)

Thunderstone on samannimisen yhtyeen debyyttialbumi vuodelta 2002. ==Kappaleet== # # # # # # # # # # Rajoitetun version bonuskappale: 11. Japanin bonuskappale: 11. Diamonds And Rust (Judas Priest -cover) ==Kokoonpano== *Pasi Rantanen – laulu *Nino Laurenne – kitara, taustalaulu *Kari Tornack – kosketinsoittimet *Titus Hjelm – basso, taustalaulu *Mirka Rantanen – rummut == Arvostelut == * The Metal Crypt: * Soundi: == Lähteet == == Aiheesta muualla == * * Luokka:Vuoden 2002 esikoisalbumit Luokka:Thunderstonen albumit
Hitit – Suomirokkia ja suuria tunteita

__NOTOC__ Hitit – Suomirokkia ja suuria tunteita on suomalaisen Aknestik- yhtyeen toinen kokoelmalevy. Se julkaistiin vuonna 2000. Albumi ylsi Suomen virallisen listan viidennelle sijalle, ja pysyi listalla yhteensä yhdeksän viikkoa. == Kappaleet == # # # # # # # # # # # # # # # # # # == Kokoonpano == * Jukka Takalo – laulu * Kai Latvalehto – kitara * Vesa Kupila – kitara * Maako Härönen – basso * Mikko Rautalin – rummut == Arvostelut == * Soundi: Soundi: Levyarvio == Lähteet == Luokka:Vuoden 2000 kokoelma-albumit Luokka:Aknestikin albumit
Lämpösähköinen ilmiö

Lämpösähköiset ilmiöt ovat fysikaalisia ilmiöitä, joissa joko lämpötilaero synnyttää sähkövirran tai sähkövirta aiheuttaa lämpötilaeron. Lämpösähköilmiön aiheuttavat seikat selittänevät osin myös pistekontaktidiodin, eli n-tyyppisen puolijohteen sekä metallilangan yhdistelmän toiminnan, jossa kaksi toisiaan koskettavaa sähköä johtavaa materiaalia saavat aikaan rajapinnan, joka johtaa sähköä paremmin toiseen suuntaan. == Seebeckin ilmiö == Seebeck-ilmiössä lämpötilaero aiheuttaa jännitteen kahden eri materiaalin välille. Yleiskäyttöisinä lämpötila-antureina suositut termoelementit hyödyntävät juuri tätä termojännitettä. Termojännitteen suuruusluokka on metalleilla 1–10 µV/°C, termopareissa käytettävillä metalliseoksilla 10–50 µV/°C ja termopareiksi optimoidulla puolijohteilla 100–400 µV/°C."Thermoelectrics Handbook: Macro to Nano" Seebeckin ilmiön havaitsi Thomas Seebeck vuonna 1821. == Peltier'n ilmiö == Seebeckin ilmiölle käänteiseen Peltier-ilmiöön perustuvassa Peltier- elementissä sähkövirta aiheuttaa lämpötilaeron elementin puolten välille. Ilmiötä käytetään hyväksi monissa yksinkertaisissa jäähdytyslaitteissa. == Katso myös == * Lämpösähköinen generaattori == Lähteet == == Aiheesta muualla == * Seebeck Luokka:Sähköiset ilmiöt
Vedenpaisumus (albumi)

__NOTOC__ Vedenpaisumus on suomalaisen Aknestik-yhtyeen seitsemäs ja viimeiseksi jäänyt studioalbumi. Se julkaistiin vuonna 2001. Albumi debytoi Suomen virallisen listan sijalla 31. == Kappaleet == # # # # # # # # # # # # == Kokoonpano == === Yhtye === * Jukka Takalo – laulu, kosketinsoitin, akustinen kitara, baritonikitara * Kai Latvalehto – kitara, baritonikitara, kosketinsoitin * Vesa Kupila – kitara, mandoliini, akustinen kitara, baritonikitara * Maako Härönen – basso, kitara * Mikko Rautalin – rummut, lyömäsoittimet === Vierailevat muusikot === * Arto Alikoski, Marjukka Alikoski, Teemu Tuovinen, Teija Laitila – kaakkurikvartetti * Arto Alikoski – sello * Marjukka Alikoski – viulu * Teemu Tuovinen – viulu * Teija Laitila – alttoviulu === Tuotanto === * Janne Huotari – tuottaja, miksaaja, äänittäjä * Olli Linna – tuottaja, äänittäjä * Jussi Jaakonaho – miksaaja * T. T. Oksala – miksaaja * Pauli Saastamoinen – masteroija * Jouni Haapakoski – valokuvat * Juha Torvinen – A&R; == Arvostelut == * Soundi: Soundi: Levyarvio == Lähteet == == Aiheesta muualla == * Vedenpaisumus discogs.com -sivustolla Luokka:Vuoden 2001 albumit Luokka:Aknestikin albumit
Hittejä, piisejä ja hittipiisejä

__NOTOC__ Hittejä, piisejä ja hittipiisejä on suomalaisen Aknestik-yhtyeen ensimmäinen kokoelmalevy. Se julkaistiin vuonna 1997. == Kappaleet == # # # # # # # # # # # # # # # # # # # # == Kokoonpano == * Jukka Takalo – laulu, basso * Kai Latvalehto – kitara * Vesa Kupila – kitara * Mikko Rautalin – rummut \+ * Pauli Saastamoinen – masteroija == Aiheesta muualla == * Hittejä, piisejä ja hittipiisejä discogs.com -sivustolla Luokka:Vuoden 1997 kokoelma-albumit Luokka:Aknestikin albumit
Kapiteeli

Kapiteeli voi tarkoittaa ainakin seuraavia: * kapiteeli, pylvään levennetty ja koristeltu yläpää * kapiteeli, pienaakkosten eli gemenoiden kokoinen suuraakkonen * Kapiteeli Oyj, valtionyhtiö 1990-luvulla. == Katso myös == * kapitaali
Vega (kuunari)

Vega kuuluu Suomessa sotakorvauksina rakennettuihin 300 tonnin puurakenteisiin merikuunareihin. Vega rakennettiin Oy Laivateollisuus Ab:n telakalla Pansiossa, Turussa ja toimitettiin Neuvostoliittoon vuonna 1952. Alusta on käytetty Neuvostoliitossa koululaivana, ja sen kotisatama oli Tallinna. Alus poistettiin käytöstä vuonna 1979. Vega oli tarkoitus kunnostaa Virossa Viron merenkulkumuseon voimin, mutta hanke ei onnistunut. Hän seisoi vuosina 1979−1986 Piritan satamassa sekä vuosina 1986−1997 vetotelakkahallissa nykyisessä Peetrin satamassa Kalamajassa. Suomessa esiintyi kiinnostusta aluksen kunnostamiseen näytteenä sotakorvausten yhdestä erikoisesta osasta ja suomalaisesta laivanrakennuksesta. Kunnostuksesta vastaamaan perustettiin 3. kesäkuuta 1996 Vega-säätiö. 7. joulukuuta samana vuonna allekirjoitetulla sopimuksella Vega luovutettiin irtaimistoineen säätiölle. Kesäkuussa 1997 alus siirrettiin Pietarsaareen. ==Aluksen ominaisuuksia== * Pituus koulukuunarina 51,70 m * Syväys lastissa 3,30 m * Bruttovetoisuus 332 BRT * Purjepinta-ala eri purjekokoonpanoissa 715–840 m2 * Pääkone kolmisylinterinen June-Munktell, teholtaan 225 akselihevosvoimaa ==Lähteet== * * Vegastiftelsen * Vega Luokka:Suomalaiset purjelaivat
Lol Coxhill

Lowen ”Lol” Coxhill (19. syyskuuta 1932 Portsmouth, Englanti – 9. heinäkuuta 2012) oli brittiläinen saksofonisti, joka oli erikoistunut sopraano- ja sopraninosaksofoneihin. Coxhill palveli 1950-luvun alussa Royal Air Forcessa. DJ John Peel huomasi 1968 Coxhillin taidot tämän esiintyessä kadulla lähellä Royal Festival Hallia. Coxhillista tuli vapaan improvisaation merkkinimiä 1960-luvulta ja esiintynyt muun muassa Derek Baileyn Companyssa. Coxhillilla oli läheiset yhteydet 1960- ja 1970-luvuilla Canterburyn koulukuntaan ja soitti muun muassa Kevin Ayersin yhtyeen ja Deliveryn kanssa. Coxhill soitti urallaan myös punkrock-yhtye The Damnedin, yhdysvaltalaisen jazz-muusikko Anthony Braxtonin ja säveltäjä Mike Oldfieldin kanssa. Coxhill loi vähemmän huomattavan uran näyttelijänä. Hän esiintyi lavalla ja televisiossa sekä elokuvissa, joista tunnetuimpia on Derek Jarmanin Caravaggio (1986). Coxhill kuoli sairaalassa 9. heinäkuuta 2012 taisteltuaan muutaman viikon vakavaa tautia vastaan. == Lähteet == Luokka:Brittiläiset jazzmuusikot Luokka:Brittiläiset näyttelijät Luokka:Brittiläiset saksofonistit Luokka:Jazzsaksofonistit Luokka:Vuonna 1932 syntyneet Luokka:Vuonna 2012 kuolleet
Derek Bailey

Derek Bailey (29. tammikuuta 1930 – 25. joulukuuta 2005) oli brittiläinen jazzmuusikko. Hän kuului kitaristina vapaan improvisaation merkkinimiin. Bailey syntyi Sheffieldissä musikaaliseen sukuun ja aloitti instrumenttinsa soiton lapsena. Hän sai opetusta muiden muassa John Duartelta ja muutti Lontooseen vuonna 1966. Bailey perusti 1970-luvulla Incus-levy-yhtiön, Musics- lehden ja kokoonpanoltaan nopeasti vaihdelleen Company-ryhmän. Hänen ylläpitämäänsä improvisaatiojuhla Company Weekiä pidettiin vuoteen 1994. Hän julkaisi kirjan Improvisation: Its Nature and Practice (1980), josta tehtiin 1990-luvun alussa myös televisioversio. Bailey soitti taidokkaasti sekä akustista että sähkökitaraa. Hän kuoli motoneuronitautiin Lontoossa. Luokka:Englantilaiset kitaristit Luokka:Brittiläiset jazzmuusikot Luokka:Vuonna 1930 syntyneet Luokka:Vuonna 2005 kuolleet
Derek Jarman

Michael Derek Elworthy Jarman (31. tammikuuta 1942 – 19. helmikuuta 1994) oli brittiläinen elokuvaohjaaja, joka saavutti varhaisimmat menestyksensä 1970-luvulla. Hänen visuaalisesti vahvoja taide-elokuviaan kutsutaan usein postmoderneiksi, ja niiden toistuvana teemana on homoeroottisuus. Uransa alussa Jarman toimi baletti- ja oopperaesitysten lavastajana ja puvustajana, kunnes 1970-luvun puolivälissä sai mahdollisuuden siirtyä elokuvan pariin. Hän kehitti oman tyylinsä, jossa tiukan käsikirjoituksen sijaan luotetaan mielleyhtymien voimaan ja luodaan tunnelmia vahvojen värien, dramaattisen valaistuksen ja asetelmallisten kuvasommitelmien avulla. Jarman työsti elokuviensa lisäksi musiikkivideoita muiden muassa Pet Shop Boys -yhtyeelle. Hänet tunnettiin myös taidemaalarina, ja hän julkaisi neljä kirjaa. Jarman kuoli AIDSin komplikaatioihin 52-vuotiaana helmikuussa 1994. == Elokuvia == * Sebastiane (1976) * Jubilee (1977) * The Tempest (1979, Shakespearen näytelmästä Myrsky) * The Angelic Conversation (1985) * Caravaggio (1986, italialaisesta taidemaalarista) * The Last of England (1988) * War Requiem (1989, Benjamin Brittenin oratorion pohjalta) * The Garden (1990) * Edward II (1991, Christopher Marlowen näytelmästä) * Wittgenstein (1993, saksalaisfilosofin elämästä) * Blue (1993, sininen kuvaruutu, ääniraidalla Jarmanin ajatuksia aidsista) == Lähteet == == Aiheesta muualla == * Luokka:Brittiläiset elokuvaohjaajat Luokka:Vuonna 1942 syntyneet Luokka:Vuonna 1994 kuolleet
John Nott

John William Frederic Nott (1. helmikuuta 1932 Bromley, Englanti – 6. marraskuuta 2024) oli brittiläinen poliitikko. Hän toimi maansa kauppaministerinä (1979–1981) ja puolustusministerinä (1981–1983). Hänen puolustusministerikaudelleen ajoittui Falklandin sota. Nott istui parlamentin jäsenenä vuosina 1966–1983. Hän kuului alun perin Kansallisliberaaliseen puolueeseen, joka kuitenkin vuonna 1968 yhdistettiin Konservatiivipuolueeseen. Margaret Thatcher piti Nottia nousevana kykynä ja valitsi hänet vuonna 1979 hallituksensa kauppaministeriksi. Nott tuki tehtävässä julkisten menojen leikkauksia ja Lontoon lentoasemian laajennuksia. Thatcher teki muutoksia 1981 ja siirsi Nottin puolustusministeriksi. Nott otti ykkösprioriteetiksi Neuvostoliiton vastaisen puolustuksen ja vahvisti armeijaa merivoimien kustannuksella. Hän suunnitteli muun muassa Falklandinsaaria turvanneen HMS Endurancen romuttamista. Argentiinan sotilasjuntta rohkaistui ja aloitti Falklandin sodan. Nott oli alkujaan hyvin pessimistinen saarten takaisinvaltamisesta. Merilordi Henry Leach suostutteli Nottin ohi Thatcherin lähettämään sotilasosaston Falklandille. Nott sai valtavasti kritiikkiä alahuoneesta, ja häntä syytettiin epäonnistumisesta hyökkäyksen ennustamisessa sekä saarten jättämisestä haavoittuvaisiksi. Nott pyysi eroa Thatcherilta, joka ei kuitenkaan hyväksynyt sotatoimien ollessa vielä kesken. Britannia voitti sodan kesäkuussa 1982, ja Nott sai eronsa seuraavana vuonna. Nott vetäytyi päivänpolitiikasta ja palasi pankkialalle. Hänestä tuli Lazardin puheenjohtaja. Konservatiivijohtaja William Hague asetti Nottin 1999 euroa vastustaneen komission johtoon. Nott erosi puolueesta 2016 Brexit- kansanäänestyksen aikana. John Nottin poika Julian on tullut tunnetuksi animaatioelokuvamusiikin säveltäjänä. == Lähteet == Luokka:Brittiläiset poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan puolustusministerit Luokka:Vuonna 1932 syntyneet Luokka:Vuonna 2024 kuolleet
Jay Miner

Jay Glenn Miner (31. toukokuuta 1932 Prescott, Arizona, Yhdysvallat – 20. kesäkuuta 1994 Mountain View, Kalifornia, Yhdysvallat) oli yhdysvaltalainen tietokoneinsinööri. Hän oli 1970-luvun lopulla näkyvä hahmo Atarin toiminnassa ja tuli myöhemmin tunnetuksi Amigan ”isänä”. Minerin tekniset ratkaisut Atari 2600-mallin kehityksessä olivat ratkaisevia sen menestykselle. Tämä ohjelmoitava pelikonsoli toi videopelit koteihin ja muutti lapsuuden lelut peruuttamattomasti luoden videopelien sukupolvet.Chaline, s. 189 Hän kärsi pitkäaikaisista munuaisvaivoista, jotka johtivat hänen ennenaikaiseen kuolemaansa 62 vuoden iässä. == Atari == Miner johti Atarilla Atari 2600 pelikonsolin ja Atari 400/800 mikrotietokoneiden kehitystä. Miner suunnitteli TIA-piirin 2600:lle sekä ANTIC, CTIA ja GTIA -piirit tietokoneisiin sekä Atari 5200 -konsoliin. Atarilla suunnitellut piirit käyttivät eräitä samoja ideoita ja konsepteja, joita myöhemmin käytettiin myös Amigan piirisarjassa. Miner oli Doug Neubauerin ohella yksi joka oli nimetty Atarin 8-bittisissä käytetyn piirisarjan kehittäjänä. == Amigan kehitys == Miner halusi kehittää 16-bittiseen mikroprosessoriin ja levykeasemaan perustuvan pelikonsolin, jolloin pelien kehittäminen uudelle konsolille olisi helppoa ja edullista. Atarin johtajat eivät halunneet riskeerata 8-bittisten konsolien myyntiä ja kalliden kehitysjärjestelmien lisensointia ja kielsivät Mineria jatkamasta asian parissa. Miner lähti Atarilta ja perusti vuonna 1982 Hi-Toron. Miner sai 7 miljoonan dollarin rahoituksen joukolta hammaslääkäreitä. Hi-Torolla oli kaksi osastoa: toinen valmisti oheislaitteita Atari 2600:lle ja toinen kehitti uutta konsolia koodinimellä Lorraine. Konsolia varten valittiin Motorola 68000, joka oli tuolloin yleinen työasemissa. Hi-Torosta tuli myöhemmin Amiga. Vuoden 1983 videopelilaman myötä videopeliteollisuus oli vaikeuksissa ja myös Amigaa varten oli haettava lisärahoitusta esittelemällä sitä vuoden 1984 CES- messuilla. Atari osoitti kiinnostusta prototyypiä kohtaan ja antoi dollarin lainan sillä ehdolla, että laina olisi maksettava kuukaudessa takaisin tai koko projekti siirtyisi Atarille. Commodore puuttui peliin ja ostin Amigan. == Lähteet == * ===Viitteet=== == Aiheesta muualla == * Jay Minerin muistokirjoitus * Jay Miner Society * Luettelo Minerille myönnetyistä patenteista Luokka:Yhdysvaltalaiset insinöörit Luokka:Amiga Luokka:Atarin henkilöstö Luokka:Vuonna 1932 syntyneet Luokka:Vuonna 1994 kuolleet
Iain Softley

Iain Softley (s. 30. marraskuuta 1958 Lontoo, Englanti) on englantilainen elokuvaohjaaja. Softley opiskeli Queens' Collegessa Cambridgessa. Hänen tunnetuimpia ohjaustöitään ovat Hakkerit (1995), K-PAX (2001) ja The Skeleton Key (2005). Hän on ohjannut myös Toni Braxtonin kappaleen How Could an Angel Break My Heart musiikkivideon. == Aiheesta muualla == * Luokka:Brittiläiset elokuvaohjaajat Luokka:Vuonna 1958 syntyneet Luokka:Elävät henkilöt
Julia Carson

Julia May Carson (8. heinäkuuta 1938 – 15. joulukuuta 2007) oli yhdysvaltalainen demokraattisen puolueen poliitikko. Hän syntyi Louisvillessä, Kentuckyssä, ja oli afroamerikkalainen. Carson istui Yhdysvaltain edustajainhuoneen jäsenenä Indianasta vuodesta 1997. Carson kuoli keuhkosyöpään joulukuussa 2007. Hän oli 69 vuoden ikäinen. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1938 syntyneet Luokka:Vuonna 2007 kuolleet
Saša Pivovarova

Aleksandra "Saša" Pivovarova (; s. 21. tammikuuta 1985 Moskova) on venäläinen huippumalli. == Elämä ja ura == Pivovarova on tehnyt mallintöitä vuodesta 2005 ja ehtinyt kahdessa vuodessa esiintyä mainoskampanjoissa muun muassa Guccille, Pradalle, Chanelille ja Louis Vuittonille. Catwalkia hän on kävellyt edellä mainittujen lisäksi muun muassa Dolce & Gabbanan, Calvin Kleinn, Diorin, Marc Jacobsin, Ralph Laurenin ja Fendin muotinäytöksissä. Pivovarova on myös ensimmäinen malli, joka on toiminut Pradan kasvona viisi kautta peräkkäin (syksy 2006, kevät 2006, syksy 2006, kevät 2007 ja syksy 2007). Kukaan ennen tätä ei ole toiminut viittä kautta minkään kampanjan kasvona. Toukokuussa 2007 Pivovarova esiintyi American Voguen kannessa yhdessä Jessica Stamin, Agyness Deynin, Doutzen Kroesin, Caroline Trentinin, Raquel Zimmermannin, Coco Rochan, Hilary Rhodan, Chanel Imanin ja Lily Donaldsonin kanssa. Heidät tituleerattiin muodin 10 seuraavaksi supertähdeksi (The World's Next Top Models... Fashion's 10 Mew Superstars). Pivovarova on ollut Models.com-sivuston Models Top 50 -listan viiden parhaan joukossa useita kuukausia ja tällä hetkellä hän on sijalla 2.Models.com Pivovarova on myös omistautunut taiteilija ja opiskelikin taidehistoriaa Moskovan yliopistossa, kun hänen silloinen ystävänsä ja nykyinen aviomiehensä, valokuvaaja Igor Vishnyakov esitteli hänet IMG- mallitoimistolle. Hän ei aiemmin ollut harkinnut mallin uraa, vaan unelmoi taiteilijan tai näyttelijän ammatista. == Ulkonäkö == Pivovarova on pituudeltaan 174 cm. Hänen hiuksensa ovat oikeasti ruskeat, mutta ne on värjätty vaaleiksi. Pivovarovan silmät ovat siniset ja häntä on ulkonäöllisesti verrattu australialaiseen huippumalli Gemma Wardiin. == Lähteet == == Aiheesta muualla == * IMG Models Luokka:Venäläiset mallit Luokka:Vuonna 1985 syntyneet Luokka:Elävät henkilöt
Jalkapallon Euroopan-mestaruuskilpailut 1988

Jalkapallon Euroopan-mestaruuskilpailut 1988 järjestettiin Saksan liittotasavallassa 10. kesäkuuta – 25. kesäkuuta 1988. Kyseessä olivat kahdeksannet jalkapallon Euroopan mestaruuskilpailut. Lopputurnaukseen osallistui kahdeksan maata, joista Saksan liittotasavalta selvisi mukaan isäntämaan ominaisuudessa, muut seitsemän maata karsintojen kautta. Euroopan mestaruuden voitti Alankomaat, joka kukisti Münchenissä pelatussa loppuottelussa Neuvostoliiton Ruud Gullitin ja Marco van Bastenin maaleilla 2–0. ==Stadionit== *Olympiastadion, München – kapasiteetti: 69 000 *Parkstadion, Gelsenkirchen – kapasiteetti: 62 000 *Volksparkstadion, Hampuri – kapasiteetti: 61 200 *Waldstadion, Frankfurt – kapasiteetti: 61 000 *Rheinstadion, Düsseldorf – kapasiteetti: 55 850 *Niedersachsenstadion, Hannover – kapasiteetti: 50 423 *Neckarstadion, Stuttgart – kapasiteetti: 50 000 *Müngersdorfer Stadion, Köln – kapasiteetti: 47 000 ==A-lohko== * – 1–1 **52. Roberto Mancini 0–1, 55. Andreas Brehme 1–1 * – 2–3 **5. Michel 0–1, 24. Michael Laudrup 1–1, 52. Emilio Butragueño 1–2, 67. Rafael Gordillo 1-3, 82. Flemming Povlsen 2–3 * – 2–0 **10. Jürgen Klinsmann 1–0, 85. Olaf Thon 2–0 * – 1–0 **73. Gianluca Vialli 1–0 * – 2–0 **29. Rudi Völler 1–0, 51. Rudi Völler 2–0 * – 2–0 **67. Alessandro Altobelli 1–0, 87. Luigi De Agostini 2–0 Joukkue Ottelut Voitot Tasapelit Tappiot Maaliero Pisteet 3 2 1 0 5–1 5 3 2 1 0 4–1 5 3 1 0 2 3–5 2 3 0 0 3 2–7 0 ==B-lohko== * – 0–1 **6. Ray Houghton 0–1 * – 0–1 **52. Vasili Rats 0–1 * – 1–3 **44. Marco van Basten 0–1, 53. Bryan Robson 1–1, 71. Marco van Basten 1–2, 75. Marco van Basten 1–3 * – 1–1 **38. Ronnie Whelan 1–0, 74. Oleh Protasov 1–1 * – 1–3 **3. Sergei Aleinikov 0–1, 16. Tony Adams 1–1, 28. Oleksi Mihailišenko 1–2, 73. Viktor Pasulko 1–3 * – 0–1 **82. Wim Kieft 0–1 Joukkue Ottelut Voitot Tasapelit Tappiot Maaliero Pisteet 3 2 1 0 5–2 5 3 2 0 1 4–2 4 3 1 1 1 2–2 3 3 0 0 3 2–7 0 == Välierät == * – 1–2 **55. Lothar Matthäus 1–0, 74. Ronald Koeman 1–1, 88. Marco van Basten 1–2 * – 2–0 **58. Hennadi Litovšenko 1–0, 62. Oleh Protasov 2–0 == Loppuottelu == * – 0–2 **32. Ruud Gullit 0–1, 54. Marco van Basten 0–2 == Maalintekijät == * 5 maalia: Marco van Basten * 2 maalia: Oleh Protasov , Rudi Völler 1988 Euroopan-mestaruuskilpailut 1988 Euroopan-mestaruuskilpailut